C 253/6
DA
Den Europæiske Unions Tidende
18.7.2023
Resumé af udtalelse fra Den Europæiske Tilsynsførende for Databeskyttelse om forslaget til EuropaParlamentets og Rådets forordning om overførsel af retsforfølgning i straffesager (2023/C 253/04) (Udtalelsen findes i sin helhed på engelsk, fransk og tysk på EDPS' websted https://edps.europa.eu) Den 5. april 2023 fremsatte Europa-Kommissionen et forslag til Europa-Parlamentets og Rådets forordning om overførsel af retsforfølgning i straffesager.
Den tilsynsførende støtter fuldt ud Kommissionens mål om at fastsætte fælles regler for overførsel af retsforfølgning i straffesager fra en medlemsstat til en anden for effektivt at kunne bekæmpe grænseoverskridende kriminalitet og for at sikre, at den bedst egnede medlemsstat efterforsker eller retsforfølger en strafbar handling.
Han glæder sig også over præciseringen i forslaget om, at den fremtidige forordning bør skabe retsgrundlaget for udveksling af personoplysninger mellem medlemsstaterne med henblik på overførsel af retsforfølgning i straffesager i overensstemmelse med artikel 8 og artikel 10, litra a), i direktiv (EU) 2016/680 Europa-Parlamentets og Rådets (1).
EDPS opfordrer stadig lovgiveren til at præcisere de centrale myndigheders roller og ansvar i henhold til dette forslag samt henvisningerne til den retlige ramme for databeskyttelse.
1.
INDLEDNING
1.
Den 5. april 2023 fremsatte Europa-Kommissionen et forslag til Europa-Parlamentets og Rådets direktiv om overførsel af retsforfølgning i straffesager (2) (»forslaget«).
2.
Formålet med forslaget er at vedtage et nyt instrument om overførsel af retsforfølgning i straffesager mellem medlemsstaterne med henblik på at: 1) forbedre en effektiv og korrekt retspleje i EU, 2) øge respekten for de grundlæggende rettigheder i forbindelse med overførsel af retsforfølgning i straffesager, 3) forbedre effektiviteten og retssikkerheden i forbindelse med overførsel af retsforfølgning i straffesager og 4) muliggøre overførsel af retsforfølgning mellem medlemsstaterne i straffesager, hvor det er i retfærdighedens interesse, men på nuværende tidspunkt ikke er muligt, og mindske fænomenet straffrihed (3).
3.
Dette initiativ indgik i Kommissionens arbejdsprogram for 2022 (4) og er en del af EU-strategien til bekæmpelse af organiseret kriminalitet 2021-2025 (5).
4.
Denne udtalelse fra EDPS er afgivet på grundlag af Europa-Kommissionens høring af 5. april 2023 i medfør af artikel 42, stk.
1, i EUDPR (6).
EDPS glæder sig over henvisningen til denne høring i betragtning 62 i forslaget.
I denne henseende noterer den tilsynsførende sig ligeledes med tilfredshed, at han allerede var blevet hørt uformelt i medfør af betragtning 60 i EUDPR.
(1) Europa-Parlamentets og Rådets direktiv (EU) 2016/680 af 27. april 2016 om beskyttelse af fysiske personer i forbindelse med kompetente myndigheders behandling af personoplysninger med henblik på at forebygge, efterforske, afsløre eller retsforfølge strafbare handlinger eller fuldbyrde strafferetlige sanktioner og om fri udveksling af sådanne oplysninger og om ophævelse af Rådets rammeafgørelse 2008/977/RIA (EUT L 119 af 4.5.2016, s. 89).
(2) COM(2023) 185 final.
(3) Se side 3 i begrundelsen.
(4) https://commission.europa.eu/system/files/2023-01/cwp2022_en.pdf (5) Meddelelse fra Kommissionen om en EU-strategi til bekæmpelse af organiseret kriminalitet 2021-2025 (COM(2021) 170 final).
(6) Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr.
45/2001 og afgørelse nr.
1247/2002/EF (EUT L 295 af 21.11.2018, s. 39).